Tehát a pályaudvaron találkozunk.
Jack.
Tudsz valamit a madarakról, Jack?
Miért kérded?
Csak egy egyszerű kérdés.
Semmi gond.
Ismerem a mondást:
„Madarat tolláról, embert barátjáról.”
Igen.
Feltételezett alapvetés.
Természetesen vannak kivételek.
Láttak téged madarakkal.
Tanyasi madarakkal.
Egy ideig egy farm mellett laktam.
Nézz rám!
Kitágult a pupillám?
Nem válaszoltál a kérdésre.
Figyelj ide!
Ha a vonatom időben elindul, most itt se lennék.
Nem, te figyelj!
Tyúkokkal láttak.
Tyúkok társaságában.
De azt mondtad...
Tudom, mit mondtam.
Talán gorillának küldtek ide?
Így is mondhatod.
Most mondtam.
Hát, a Jézuskát hiába várod.
Nem leszek itt karácsonykor.
De a madarak csicseregtek, Jack.
Mi?
Ja, a húsvéti nyuszinak, gondolom.
Ezt akarod megetetni velem?
Itt senkinek se jár ingyen ebéd.
Olvasok újságot.
Mesélj Toototabonról!
Menj a fészkes fenébe!
Sosem csodálkozol el semmin?
A csoda a szívemben volt,
de te úgyse értenéd meg az ilyesmit.
Fejezd be a majomkodást!
Ajánlatos lenne színt vallani.
Fél órája rendeltem egy feketét.
Nem babra megy a játék, ugye?
Hogy menne már babra?
Tessék, itt a két kávé!
Tartsa meg az aprót!
Kösz, nagymenő!
Elnézést a várakozásért.
Nem indulhatnak el a vonatok.
Az állomás tele van éhes utasokkal és hekusokkal.
Úgy hallom, egy gyilkost keresnek.
Hekusok?
Voltál-e életedben valaha
a Kommunista Párt tagkönyves tagja?
Hadd mondjak el egy történetet!
Apám csőszerelő volt a DeWitt családnál.
Nem kamuzok.
Az életemet is kockára tettem volna bármelyik tyúkért
vagy kakasért.
Rodeóztál valaha?
Ki beszélt erről? Sally?
Nejlonzacskó-szakértő vagyok.
Valóban?
Sok mindenhez értek.
Tanyán is dolgoztál?
Már megint kezded?
Feldobnál a tetőre egy állatot, csak hogy lásd, milyen képet vág.
A házamat felforgatták,
felgyújtották.
Mázli, hogy az életem megmaradt,
a szőrzetemről nem is beszélve.
Nem iszod meg a kávédat?
Lehet, hogy megiszom... lehet, hogy nem.
Tollakat találtak.
Baromság!
Hazugnak nevezel?
Én tudom, hogy a csirke miért ment át az úton.
Ez a beszélgetés most csikorogva megállt.
Embereld meg magad, Jack, és mesélj róla!
Hagyjál lógva!
Csak nem vagy ideges?
Mi?
Azt hiszed, szemet talált a vak tyúk?
Lehet.
Hát, bakot lőttél.
Régen olyan bohócokkal lógtam, mint te.
Hol, Bristolban?
Nem akarom hallani többet ezt a nevet!
Szemernyi tisztesség sincs benned?
Tévedtél, tudod?
Senki se volt nála aznap este.
Teljesen egyedül volt. Téged várt.
De te biztosra vetted, hogy van nála valaki, és felültetted.
Nem tudtad, hogy végigzokogta az éjszakát miattad?
Így vagy úgy, szeretett téged.
Most darázsfészekbe nyúltál.
Ehhez mi mindketten túl kicsik vagyunk.
Elmondom, hogy volt valójában.
Emlékezz!
Nincs bizonyítékod rá, hogy Max elment a klubból.
Nem is kell.
Megvan a rendőrségi jelentés.
Nem számít. Mindent láttam a szemében.
Tehát beismered.
Láttad őt aznap este.
Láttam az ablakból, amikor kihajolt, és nézte, hogy a muksó kifizeti a cehhet.
Max volt az.
És akkor lelőtted.
Bizonyítsd be!
Ott van Sally.
Ki fog hinni egy orangutánnak?
Talán az esküdtszék, nagyfiú.
Na, hát arra befizetek!
Nem blöffölök.
Ja, és nem is dohányzol.
Ebből nem tudsz kitáncolni.
Most már táncolunk?
Vége a mulatságnak, cowboy,
már mindenki hazament.
A zenészek összepakolnak,
a portás meg ott áll, és vár a Sally nevű szajhájával.
Őt kikérdezte valaki?
A portás neve Shelby Tidsworth.
Shelby úgy döngette Sallyt, mintha nem lenne holnap,
a tegnap meg már ködbe veszett volna.
És kinézte magának Toototabont is.
Nekem nincs fegyverem.
Egy bicskám van, amit csak a vadonban használok.
Egyszer felnyársaltam egy aligátort, mert el akarta kapni egyik nyúl barátomat.
Patakokban folyt a vér.
Azelőtt a balhé előtt
csak álmomban láttam vörös nyulat.
A portás, mi?
A falnak beszélek?
Igen!
Shelby.
Előrehaladott kankóban szenved.
A bal karja vagy 35 kiló.
Ő is lelőhette Maxet aznap este.
Na jó. Menjünk vissza az elejére!
Nagyon kemény idők voltak.
Még a kókuszdiónál is keményebbek.
Elméleti síkon
tegyük fel, hogy ló vagyok!
De még úgy sem tudnád elképzelni,
mennyit ostorozott az a hárpia első nejem.
Elég kicsi vagyok,
és azt se lehet mondani, hogy majd kicsattanok az egészségtől.
De hat hosszú éven át tűrtem és tűrtem.
Aztán végül valami démon megölte odakint a bozótban.
Nekem az volt maga a mennyország.
Elmondhatatlan, mennyire felszabadultam.
Akkor ismertem meg Toototabont...
és fülig szerelmes lettem belé.
Ha visszagondolok,
valójában ő volt az első szerelmem.
És igaz szerelem volt.
Az mondják, az igaz szerelem egy banán:
édes és arany színben ragyog.
Igen...
Toototabon tyúk volt.
Csirke.
Azelőtt még sosem voltam csirkével.
Lelki szemeimmel még mindig látom.
Mi történt, Jack?
Nem tudom.
Most már az egész olyan, mint egy őrült lidércnyomás.
De annyit elmondhatok:
amikor benyúlsz a tollai alá,
és érzed azokat a húsos melleket...
nincs ahhoz fogható ezen a világon.
Ő volt életem szerelme.
Nem kamuzok.
Együtt lángra lobbantottuk a szerelem tüzét.
Az igaz szerelem tüze
Vakító lánggal ég
A szerelem mindenség
Egyszer régen táncoltunk
Egyszer régen a világgal dacoltunk
És ránk talált
A szerelem
Egyszer régen
Most szívem sóvárog
Hogy ragyog
Ó, szívem úgy sóvárog
Hogy vele legyek s tudni vágyom megint
Hogy ragyog
Az igaz szerelem tüze
Toototabon!
Szerelmem!
Kapjátok el, fiúk!
Fel a kezekkel, Jack!
Letartóztatlak Max Clegg meggyilkolásáért!
Bilincset rá és vigyétek be!
Toototabon!
A feliratot fordította: Kwaysser Erika